Veskeveye

Veskeveye (e sistinme Feller Vèskèvèye a Veskeveye, Vèskèvaye a Årveye, Vèskuvîe a Libin;  Vesqueville), c' est èn ancyin ptit ban del Walonreye, rebané avou Sint-Houbert el province do Lussimbork.

 Mwaissès dnêyes 
 Limeros del posse :
 asteure : 6870
 davance : 6901
 Limero diyalectolodjike: Ne 17
 Lomaedje et spotaedje des djins did la: 
 Lomaedje: Veskeviyî, Veskeviyresse;cawete -î (noûmot do walon, atåvlé e 2020). (F. Vesquevillois, oise) Jean Germain Avis de recherche : Wallons, comment vous appelez-vous, Vers l'Avenir, 24 d' octôbe 2007.
 Sipotaedje: les Vesseus.

 No di des plaeces di Veskeveye 
thumb
Kékes toponimes di Veskeveye
 A vey avou des tchamps, des prés et des sårts:
 Sårwé (Sârwè)
 Wignåtchamp (Wignatchamp)
 A vey avou des aiwes:
 rixhea do Leupont
 li bî d' Sårwé (bî d' Sârwè)
 rixhea do Djîmont, ki s' lome insi disk' al rowe do Tronki, po s' lomer adon «aiwe des pires» u «Vesse».
 Gote
 Sermifontinne
 Pû (Pû Constant, Pû do gayet).
 Courète : bî d' raiwaedje vinant des Hatches et ki coréve disk' å viyaedje.
 rixhea d' Colrin (limotche inte Veskeveye et Brå-dlé-Libråmont)
 rixhea do Bokè, ki prind sourd so Veskeveye, pu va esse li prumî aflouwant d' l' Aiwe di Lome.
 A vey avou les tienes et les vås:
 Mayåvå (Mayavôs, fr. Mayavaux)Laurent Dabe, Vesqueville : une Terre et des Hommes en Ardenne, Impribeau, 2000, pp 12-13.

 Tuzance walone 
 Djins et soces 
 Sicrijheus e walon : 
 Willy Leroy î a stî lontins mwaisse di scole, et î dner des cours di walon.
 Dimitri François î a crexhou.
 Ricwereu sol walon: Laurent Dabe
 Teyåte e walon : Dramatike "Cercle vesquevillois", askepyî e 1988; a djouwé des pîces di sacwants scrijheus walons come Christian Derycke u Charles Bentz, mins eto des eternåcionås. Totes les pîces estént redjårbêyes avou l' accint walon do viyaedje pa Willy Leroy, pu pa Claudine Lurkin. Li mwaisse del djowe, c' est Georges Lesuisse. Il ont wangnî deus côps li cope do Rwè.

 Accint walon d' Veskeveye 
Mågré ki Veskeveye n' est k' a 2 km do Bork, l' accint walon î est ene miete diferin. Cial, li spotchåve voyale est "è" ("u" a Sint-Houbert). Ces diferinces la serént la a cåze del raloyance rilidjeuse di Veskeveye al pårotche di Freu et nén å Bork.

Les viebes del prumire sôre sont-st avou l' cawete -è (et nén -er, come a Libin, 10 km lon).

 Eredjistrumint 
 Cial, vos ploz schoûter èn eredjistrumint del fåve do vî vî tins «Li bijhe et l' solea» avou l' accint d' Veskeveye fwait pa Dimitri François pol Djåzant atlasse éndjolike des lingaedjes di France et d' avår la.

 Hårdêyes difoûtrinnes  
 Dramatike di Veskeveye#Hårdêyes difoûtrinnes
 Ene videyo so ene pîce e walon a Veskeveye (On dit k' les manaedjes ni vont pus)
 Shûte del pîce et responda des djouweus

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Lussimbork